CELEX: E2015J0006
Language: hu
Date: 2015-09-28 00:00:00
Title: A Bíróság ítélete (2015. szeptember 28.) az E-6/15. számú, EFTA Felügyeleti Hatóság kontra Norvég Királyság ügyben (EFTA-állam kötelezettségeinek nem teljesítése – Szolgáltatásnyújtás szabadsága – A belső piaci szolgáltatásokról szóló 2006/123/EK irányelv – Az építési munkálatokra vonatkozó helyi engedélyezési követelmény)

17.11.2016   
            
            
               HU
            
            
               Az Európai Unió Hivatalos Lapja
            
            
               C 422/7
            
         A BÍRÓSÁG ÍTÉLETE
   (2015. szeptember 28.)
   az E-6/15. számú,
   EFTA Felügyeleti Hatóság kontra Norvég Királyság ügyben
   (EFTA-állam kötelezettségeinek nem teljesítése – Szolgáltatásnyújtás szabadsága – A belső piaci szolgáltatásokról szóló 2006/123/EK irányelv – Az építési munkálatokra vonatkozó helyi engedélyezési követelmény)
   (2016/C 422/06)
   Az E-6/15. számú, EFTA Felügyeleti Hatóság kontra Norvég Királyság ügyben – kérelem annak kimondására, hogy mivel a Norvég Királyság hatályban tartotta a tervezési és építési törvény 20-1. szakaszát és 22-3. szakaszának második bekezdését, összefüggésben az építési rendelet 9-1–9-4. és 11-1. szakaszaival, amelyek előírják az építési munkákat kivitelező vállalkozásoknak, hogy tevékenységük megkezdése előtt be kell szerezniük a helyi önkormányzatok engedélyét, nem teljesítette az Európai Gazdasági Térségről szóló megállapodás X. mellékletének 1. pontjában hivatkozott jogi aktus (a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv) 16. cikkében, illetve ennek alternatívájaként az Európai Gazdasági Térségről szóló megállapodás 36. cikkében foglalt kötelezettségeit – a Carl Baudenbacher elnökből, Per Christiansen és Páll Hreinsson (előadó bíró) bírákból álló Bíróság 2015. szeptember 28-án ítéletet hozott, melynek rendelkező része a következőképpen szól:
   A Bíróság:
   
               1.
            
            
               kimondja, hogy mivel a Norvég Királyság hatályban tartotta a tervezési és építési törvény 20-1. szakaszát és 22-3. szakaszának második bekezdését, összefüggésben az építési rendelet 9-1–9-4. és 11-1. szakaszaival, amelyek előírják az építési munkákat kivitelező vállalkozásoknak, hogy tevékenységük megkezdése előtt be kell szerezniük a helyi önkormányzatok engedélyét, nem teljesítette az EGT-megállapodás X. mellékletének 1. pontjában hivatkozott jogi aktus (az Európai Parlament és a Tanács 2006. december 12-i 2006/123/EK irányelve a belső piaci szolgáltatásokról) 16. cikkében foglalt kötelezettségeit.
            
         
               2.
            
            
               kötelezi a Norvég Királyságot az eljárás költségeinek viselésére.